CELEX: 32008D0988
Language: hu
Date: 2008-12-17 00:00:00
Title: 2008/988/EK: A Bizottság határozata ( 2008. december 17. ) a 2008/185/EK határozatnak Hollandia az Aujeszky-féle betegségtől mentesnek minősülő tagállamok jegyzékébe, valamint Magyarországnak az e betegségre vonatkozó, jóváhagyott nemzeti ellenőrzési tervvel rendelkező tagállamok jegyzékébe való felvétele tekintetében történő módosításáról (az értesítés a C(2008) 8325. számú dokumentummal történt) (EGT-vonatkozású szöveg)

31.12.2008   
            
            
               HU
            
            
               Az Európai Unió Hivatalos Lapja
            
            
               L 352/52
            
         
      A BIZOTTSÁG HATÁROZATA
   
   (2008. december 17.)
   a 2008/185/EK határozatnak Hollandia az Aujeszky-féle betegségtől mentesnek minősülő tagállamok jegyzékébe, valamint Magyarországnak az e betegségre vonatkozó, jóváhagyott nemzeti ellenőrzési tervvel rendelkező tagállamok jegyzékébe való felvétele tekintetében történő módosításáról
   (az értesítés a C(2008) 8325. számú dokumentummal történt)
   (EGT-vonatkozású szöveg)
   (2008/988/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére és 10. cikke (2) bekezdésére,
   mivel:
   
               (1)
            
            
               A 64/432/EGK irányelv a szarvasmarhafélék és a sertések Közösségen belüli kereskedelmére alkalmazandó szabályokat állapít meg. Az irányelv 9. cikke írja elő azokat a kritériumokat, amelyeknek megfelelően egyes fertőző betegségek, köztük az Aujeszky-féle betegségek esetében a kötelező nemzeti ellenőrzési terveket jóvá lehet hagyni. Emellett az irányelv 10. cikke előírja, hogy dokumentáció benyújtására van szükség ahhoz, hogy egy tagállamot vagy annak egy régióját egyes fertőző betegségektől – köztük az Aujeszky-féle betegségtől – mentesnek lehessen nyilvánítani.
            
         
               (2)
            
            
               Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról szóló, 2008. február 21-i 2008/185/EK bizottsági határozat (2) meghatározza a sertések tagállamok közötti mozgására vonatkozó további biztosítékokat. Ezek a garanciák a tagállamok járványügyi helyzetük szerinti osztályozásához kapcsolódnak.
            
         
               (3)
            
            
               A 2008/185/EK határozat I. melléklete jegyzékbe foglalja azokat a tagállamokat, illetve azok régióit, amelyek az Aujeszky-féle betegségtől mentesek és ahol tilos a betegség ellen vakcinázást folytatni. A határozat II. melléklete azokat a tagállamokat és azok régióit foglalja jegyzékbe, ahol az Aujeszky-féle betegségre jóváhagyott nemzeti ellenőrzési terveket hajtanak végre.
            
         
               (4)
            
            
               Aujeszky-féle betegséggel kapcsolatos helyzetéről Hollandia és Magyarország kiegészítő dokumentumokat nyújtott be a Bizottságnak. Mindkét tagállamban több éve folytatnak nemzeti ellenőrzési terveket az Aujeszky-féle betegségre vonatkozóan.
            
         
               (5)
            
            
               A Bizottság megvizsgálta a két tagállam által benyújtott dokumentumokat, és megállapította, hogy Hollandia megfelel a 64/432/EGK irányelv 10. cikke (1) bekezdésének. Ennek megfelelően az említett tagállamot fel kell venni a 2008/185/EK határozat I. mellékletében szereplő jegyzékbe.
            
         
               (6)
            
            
               A Bizottság azt is megállapította, hogy a Magyarország által bemutatott nemzeti ellenőrzési terv megfelel a 64/432/EGK irányelv 9. cikke (1) bekezdésében foglaltaknak. Ennek megfelelően Magyarországot fel kell venni a 2008/185/EK határozat II. mellékletében szereplő jegyzékbe.
            
         
               (7)
            
            
               A 2008/185/EK határozatot ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/185/EK határozat I. és II. melléklete helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. december 17-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
      (2)  HL L 59., 2008.3.4., 19. o.
   
      MELLÉKLET
      „
            I. MELLÉKLET
            Az Aujeszky-féle betegségtől mentes tagállamok vagy régiók, ahol tilos a betegség ellen vakcinázást folytatni
            
                        ISO-kód
                     
                     
                        Tagállam
                     
                     
                        Régiók
                     
                  
                        AT
                     
                     
                        Ausztria
                     
                     
                        minden régió
                     
                  
                        | CY
                     
                     
                        Ciprus
                     
                     
                        minden régió
                     
                  
                        | CZ
                     
                     
                        Cseh Köztársaság
                     
                     
                        minden régió
                     
                  
                        | DE
                     
                     
                        Németország
                     
                     
                        minden régió
                     
                  
                        + 49 33979 80-200 | DK
                     
                     
                        Dánia
                     
                     
                        minden régió
                     
                  
                        lcv@mapya.es | FI
                     
                     
                        Finnország
                     
                     
                        minden régió
                     
                  
                        | FR
                     
                     
                        Franciaország
                     
                     
                        Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines megyék
                     
                  
                        | LU
                     
                     
                        Luxemburg
                     
                     
                        minden régió
                     
                  
                        | NL
                     
                     
                        Hollandia
                     
                     
                        minden régió
                     
                  
                        | SK
                     
                     
                        Szlovákia
                     
                     
                        minden régió
                     
                  
                        | SE
                     
                     
                        Svédország
                     
                     
                        minden régió
                     
                  
                        UK
                     
                     
                        Egyesült Királyság
                     
                     
                        Anglia, Skócia és Wales minden régiója
                     
                  
         
            II. MELLÉKLET
            Tagállamok vagy régiók, ahol az Aujeszky-féle betegségre jóváhagyott nemzeti ellenőrzési terveket hajtanak végre
            
                        ISO-kód
                     
                     
                        Tagállam
                     
                     
                        Régiók
                     
                  
                        | BE
                     
                     
                        Belgium
                     
                     
                        minden régió
                     
                  
                        | ES
                     
                     
                        Spanyolország
                     
                     
                        Galícia, País Vasco, Asturias, Cantabria, Navarra, La Rioja autonóm közösségek területe
                        León, Zamora, Palencia, Burgos, Valladolid és Ávila tartományok területe Castilla y León autonóm közösségen belül
                        Las Palmas tartomány területe a Kanári-szigeteken
                     
                  
                        | HU
                     
                     
                        Magyarország
                     
                     
                        minden régió
                     
                  
                        | IT
                     
                     
                        Olaszország
                     
                     
                        Bolzano megye
                     
                  ”